RO
C 47/298
Jurnalul Oficial al Uniunii Europene
7.2.2023
Joi, 7 iulie 2022
P9_TA(2022)0297
Combustibilii de aviație durabili (Inițiativa ReFuelEU în domeniul aviației) ***I Amendamentele adoptate de Parlamentul European la 7 iulie 2022 referitoare la propunerea de regulament al Parlamentului European și al Consiliului privind asigurarea unor condiții de concurență echitabile pentru un transport aerian durabil (COM(2021)0561 – C9-0332/2021 – 2021/0205(COD)) (1) (Procedura legislativă ordinară: prima lectură) (2023/C 47/34)
Amendamentul 1 Propunere de regulament Considerentul 1 Textul propus de Comisie (1)
În ultimele decenii, transportul aerian a jucat un rol crucial în economia Uniunii și în viața de zi cu zi a cetățenilor Uniunii, fiind unul dintre sectoarele cele mai performante și mai dinamice ale economiei Uniunii.
Acesta este o puternică forță motrice pentru creșterea economică, ocuparea forței de muncă, comerț și turism, precum și pentru conectivitate și mobilitate, atât pentru întreprinderi, cât și pentru cetățeni, mai ales în contextul pieței interne a aviației din Uniune.
Dezvoltarea serviciilor de transport aerian a contribuit în mod semnificativ la îmbunătățirea conectivității în interiorul Uniunii și cu țările terțe și a fost un factor favorizant important pentru economia Uniunii.
(1)
Amendamentul (1)
În ultimele decenii, transportul aerian a jucat un rol crucial în economia Uniunii și în viața de zi cu zi a cetățenilor Uniunii, fiind unul dintre sectoarele cele mai performante și mai dinamice ale economiei Uniunii.
Acesta este o puternică forță motrice pentru creșterea economică, ocuparea forței de muncă, comerț și turism, precum și pentru conectivitate și mobilitate, atât pentru întreprinderi, cât și pentru cetățeni, dar și unul dintre principalele elemente de legătură dintre regiunile ultra­ periferice și continent, mai ales în contextul pieței interne a aviației din Uniune.
Dezvoltarea serviciilor de transport aerian a contribuit în mod semnificativ la îmbunătățirea conectivității, promovarea coeziunii și reducerea disparităților regionale în interiorul Uniunii, în special în cazul regiunilor periferice, ultraperiferice, slab populate și insulare, precum și în ceea ce privește țările terțe și a fost un factor favorizant important pentru economia Uniunii.
Chestiunea a fost retrimisă pentru negocieri interinstituționale comisiei competente în temeiul articolului 59 alineatul (4) al patrulea paragraf din Regulamentul de procedură (A9-0199/2022).